LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2016. gada \_\_\_\_\_\_\_\_\_

\_\_.§

**Likumprojekts „Grozījumi Dzīvesvietas deklarēšanas likumā”**

1. Atbalstīt iesniegto likumprojektu.
2. Valsts kancelejai sagatavot likumprojektu iesniegšanai Saeimā.
3. Noteikt, ka atbildīgais par likumprojekta turpmāko virzību Saeimā ir iekšlietu ministrs.
4. Tieslietu ministrijai un Iekšlietu ministrijai līdz 2018.gada 1.decembrim nodrošināt attiecīgo Nekustamā īpašuma valsts kadastra informācijas sistēmas, Valsts adrešu reģistra informācijas sistēmas, Valsts vienotās datorizētās zemesgrāmatas un Iedzīvotāju reģistra savstarpējo datu nodošanas tīmekļa pakalpju izstrādi, kas nodrošina iespēju automātiski pārbaudīt personas tiesības veikt dzīvesvietas deklarēšanu adresē, pārbaudot vai tajā ir Nekustamā īpašuma valsts kadastra informācijas sistēmā reģistrēta dzīvojamā ēka, ja ēkā ir viena telpu grupa, vai dzīvojamo telpu grupa.
5. Vides aizsardzības un reģionālās attīstības ministrijai, pamatojoties uz šī protokollēmuma 4.punktā minētajām izstrādnēm, līdz 2019.gada 1.maijam nodrošināt izmaiņas elektroniskajos pakalpojumos „Dzīvesvietas deklarācijas iesniegšana” un „Manā īpašumā deklarētās personas”.
6. Jautājumu par iesaistītajām institūcijām papildu nepieciešamo finansējumu šī protokollēmuma 4. un 5.punktā minētajām izstrādnēm 2018.gadam un turpmākajiem gadiem izskatīt likumprojekta „Par vidēja termiņa budžeta ietvaru 2018., 2019. un 2020.gadam” un likumprojekta „Par valsts budžetu 2018.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām, tai skaitā:

6.1. Iekšlietu ministrijai (Pilsonības un migrācijas lietu pārvaldei) izmaiņu veikšanai Iedzīvotāju reģistra informācijas sistēmā 70 649 EUR apmērā 2018.gadā, tai skaitā 9 051 EUR (saistībā ar e-pakalpojumu „Manā īpašumā deklarētās personas”), 36 203 EUR (saistībā ar e-pakalpojumu „Dzīvesvietas deklarācijas iesniegšana” un nepieciešamību palielināt Iedzīvotāju reģistrā uzkrāto ziņu apjomu (norādot tiesisko pamatu dzīvesvietas deklarēšanai)), 711 EUR (saistībā ar izmaiņām e-pakalpojumā „Dzīvesvietas deklarācijas iesniegšana”, paredzot, ka persona deklarācijā ar savu parakstu vai atzīmi apliecina, ka tā dzīvo deklarētajā dzīvesvietā), 24 684 EUR (saskarņu izveidei starp Iedzīvotāju reģistru, Valsts adrešu reģistra informācijas sistēmu un Nekustamā īpašuma valsts kadastra informācijas sistēmu), un 2 468 EUR apmērā 2019.gadā un turpmāk ik gadu (e-pakalpojumu un saskarņu uzturēšanai);

6.2. Tieslietu ministrijai 60 596 EUR (Tiesu administrācijai 17 248 EUR, Valsts zemes dienestam 43 348 EUR) apmērā 2018.gadā un 6060 EUR (Tiesu administrācijai 1 725 EUR, Valsts zemes dienestam 4 335 EUR) 2019.gadā un turpmāk ik gadu Valsts vienotās datorizētās zemesgrāmatas, Valsts adrešu reģistra informācijas sistēmas un Nekustamā īpašuma valsts kadastra informācijas sistēmas datu nodošanas pakalpju izstrādei un uzturēšanai;

6.3. Vides aizsardzības un reģionālās attīstības ministrijai (Valsts reģionālās attīstības aģentūrai) 33 908 EUR apmērā 2018.gadā, tai skaitā izmaiņu veikšanai portālā www.latvija.lv 1094 EUR (saistībā ar e-pakalpojumu „Manā īpašumā deklarētās personas”), 10 938 EUR (saistībā ar izmaiņām e-pakalpojumā „Dzīvesvietas deklarācijas iesniegšana”, norādot tiesisko pamatu dzīvesvietas deklarēšanai), 10 938 EUR (saistībā ar e-pakalpojumu “Dzīvesvietas deklarācijas iesniegšana, lai pārbaudītu vai konkrētajā adresē atrodas dzīvojamā ēka) 10 938 EUR ((saistībā ar izmaiņām e-pakalpojumā „Dzīvesvietas deklarācijas iesniegšana”, lai ieviestu, ka personas ar parakstu apliecina, ka dzīvo konkrētajā adresē)) un 3 391 EUR apmērā 2019.gadā un turpmāk ik gadu.

Ministru prezidente L.Straujuma

Valsts kancelejas direktors M.Krieviņš

Iesniedzējs:

 iekšlietu ministrs R.Kozlovskis

Vīza:

 valsts sekretāre I.Pētersone-Godmane

14.01.2016. 09:06

479

Varkals, 67219236,

Rudolfs.Varkals@pmlp.gov.lv